Številka: 023-129/2022/12 (164-02)

Datum: 22. 11. 2022

Republika Slovenija, Ministrstvo za notranje zadeve, Ljubljana, Štefanova ulica 2 (v nadaljevanju: prodajalec) v skladu z 52. in v povezavi s 77. in 78. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18) in 19. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/18)

**OBJAVLJA NAMERO**

**za sklenitev neposredne pogodbe za prodajo 87 kosov JRM ograj**

1. **Osnovni podatki:**

Postopek prodaje se vodi na podlagi 52. in v povezavi s 77. in 78. členom Zakona o stvarnem premoženju države in samoupravnih lokalnih skupnosti (Uradni list RS, št. [11/18](http://www.uradni-list.si/1/objava.jsp?sop=2018-01-0457) in 79/18) in 19. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18), kot faza: pogajanja z zainteresiranimi ponudniki za sklenitev neposredne pogodbe.

Lastnik JRM ograj je Republika Slovenija, upravljavec Policija.

1. **Predmet prodaje:**

Predmet prodaje je 87 kosov težkih JRM varovalnih ograj. Gre za železne ograje, s pohodno mrežo, pobarvane v modri barvi, okvirnih dimenzij: 250 x 120 cm, teža ene ograje je cca 50kg.

JRM ograje se nahajajo na Avšičevi ulici (brez številke) v Šentvidu pri Ljubljani (glej priloženo sliko – lokacija).

1. **Ponudbena cena in stroški:**

Najnižja ponudbena cena za 87 kosov JRM ograj znaša 1.100,00 EUR.

Kupec na svoje stroške poskrbi za nakladanje in odvoz JRM ograj od mesta lokacije, navedene v prejšnji točki.

V kolikor bo v roku prispelo več enakih ponudb, bo prodajalec izvedel dodatna pisna pogajanja o ceni z namenom višanja cene in pogajanja o morebitnih drugih pogojih pravnega posla.

Cena in drugi elementi ponudbe, ponujeni na pogajanjih, so zavezujoči.

1. **Rok za prejem ponudbe:**

Ponudnik mora ponudbo poslati **najkasneje do vključno 14. 12. 2022 do 15.00 ure** na naslov: Ministrstvo za notranje zadeve, Štefanova ulica 2, 1501 Ljubljana**.**

Šteje se, da je ponudba pravočasna, če na naslov: Ministrstvo za notranje zadeve, Štefanova ulica 2, 1501 Ljubljana prispe **najkasneje do 14. 12. 2022 do 15.00 ure.**

1. **Oblika in pogoji za oddajo ponudbe:**

Ponujena cena za nakup JRM ograj mora biti izražena v EUR.

Ponudniki ponudbi priložijo:

1. Izpolnjen in lastnoročno podpisan Obrazec št. 1, ki je priloga te objave.
2. Izpolnjen in lastnoročno podpisan Obrazec št. 2, ki je priloga te objave.
3. Kopijo osebnega dokumenta (osebna izkaznica ali potni list: velja za fizične osebe in s.p.).

Ponudniki pošljejo svojo ponudbo v zaprti kuverti, na kateri mora biti poleg naziva in naslova MNZ navedeno tudi:

Na sprednji strani kuverte:

Predmet: "PONUDBA ZA NAKUP JRM OGRAJ«

Številka zadeve: 023-129/2022 (164-02)

Oznaka: "NE ODPIRAJ – PONUDBA!"

Na zadnji strani kuverte: mora biti navedeno ime in priimek /naziv in naslov ponudnika.

Odpiranje ponudb ne bo javno.

Ponudniki bodo o izidu odpiranja ponudb obveščeni najkasneje 8 (osem) dni po zaključenem zbiranju ponudb.

Prodajalec bo upošteval le ponudbe, ki bodo enake ali višje od ponudbene cene za JMR ograje, pripravljene v skladu z navodili iz te objave, ter bodo izpolnjevale vse zahtevane pogoje in v katerih bodo priložene vse priloge, navedene v drugem odstavku te točke. V nasprotnem primeru bo ponudba izločena.

1. **Sklenitev pogodbe:**

Pogodba o prodaji bo sklenjena z izbranim ponudnikom (v nadaljevanju: kupec), ki bo ponudil najvišjo ceno za nakup JRM ograj in izpolnjeval vse pogoje iz te objave.

Kupec je dolžan v roku 15 (petnajst) dni po pozivu prodajalca skleniti prodajno pogodbo.

Vse stroške v zvezi s pogodbo: davek na dodano vrednost, stroške nakladanja in odvoza, ter morebitne druge stroške, ki bi nastali v zvezi s prodajo, poravna kupec.

JRM ograje so naprodaj po načelu »videno-kupljeno«, zato morebitne reklamacije po sklenitvi prodajne pogodbe ne bodo upoštevane.

Prodajalec izroči kupcu JRM ograje v last in posest po sklenitvi prodajne pogodbe, kupec pa jo je dolžan prevzeti in odpeljati iz lokacije hrambe v roku 10 delovnih dni od plačila celotne kupnine. S tem dnem preidejo vsi stroški in riziki v zvezi z JRM ograjami na kupca.

Prodajalec si pridružuje pravico, da lahko do sklenitve pravnega posla brez odškodninske odgovornosti odstopi od pogajanj in ustavi postopek prodaje.

1. **Način in rok plačila kupnine:**

Kupec poravna kupnino na podlagi izstavljenega računa prodajalca in sicer najkasneje v roku 20 dni od izstavitve računa.

Pravočasno plačilo celotne kupnine v navedenem roku je bistvena sestavina pravnega posla. V kolikor kupnina ni plačana v roku, se šteje posel za razvezan po samem zakonu.

1. **Dodatne informacije o predmetu prodaje:**

Vse informacije o predmetu prodaje dobite pri g. Matjažu Pezdirju, PU Ljubljana, telefon številka 01 361 03 35 ali mobitel številka 051 621 359.

Podrobnejše informacije v zvezi z izvedbo postopka prodajo JRM ograj dobite pri Maruški Zvonar, telefon številka 01 428 42 59, el. naslov [gp.mnz@gov.si](mailto:gp.mnz@gov.si).

Bojan Bučinel

v.d. generalnega direktorja

Direktorata za logistiko

Priloga:

* Slike JRM ograj, ki je predmet odprodaje
* Slika lokacija
* Obrazec št. 1
* Obrazec št. 2